Grupu di dansa Monaroda trazi medalhas di ouro, prata ku bronzi pá Kabo Verde.
Kampionatu internasional di dansa na kadera di roda kontisi di 14 pá 16 di Abril na Holanda. Grupu di dansa Monaroda riprizenta kabo Verde di midjor forma y konsigui trazi 5 medalhas pá nôs país na kategoria freestyle single men, freestyle single women ku freestyle combi 2.
Riprizentadu pá dansarinus Élia Neves Mendes, Flávio Tubaron, Miriam Medina, kabo Verde konsigui konkista 5 medalhas, um di ouro, dois di pratas y dois de bromzi.
Miriam Medina flá má prêmius konsiguidu na kategorias Freestyle single men, freestyle single Woman ku freestyle combi 2. Dansarinu Flávio Tubaron konsigui medalha di ouro na kategoria stilo livre omi.
Élia Neves Mendes konsigui na stilo livre mudjer um medalha di prata y dansarinus Miriam ku Flávio na stilo livre combinado konsigui um medalha di prata. Grupu konsigui inda konkista 4°ku 5° lugar ku 2 medalhas di bronzi disputadus pá Élia Neves Mendes y Euclides Moreira na kategoria duo standard dentu ku fora di IPC.
És reagi à inforpress ku txeu entusiasmu, és mostra satisfason ku realizason: ” Nu stá xinti realizadus pá nu ter konkistadu kês medalhas li num kampionatu internasional undi txeu ekipas konkorentis tem más posibilidadi di ensaius, dja ki nôs na Kabo Verde nu tem txeu difikuldadis.
Grupu Debi bem partisipa inda di um eventu na ilhas Canárias y partisipa na Bélgica na kampionatu mundial di dansa na kadera di rodas.
“Notícias do Norte) DYPK”
kea_Latn kea_Latn por_Latn pap_Latn kea_Latn kea_Latn kea_Latn por_Latn